text:
LEKSION 19
Siopa so Matoor tan Makabat ya Aripen?
Antis ya inatey si Jesus, kinatongtong toy apatira ed saray disipulo to—di Pedro, Santiago, Juan, tan Andres. Legan ya ibabaga nen Jesus so tanda na kiwawala to ed kaunoran iran agew, walay importantin intepet to: “Siopa so peteg a matoor tan makabat ya aripen a tinuro na katawan to a mangasikaso ed saray lingkor na sankaabungan to, pian mangiter ed sikara na naakan da diad dugan panaon?” (Mateo 24:3, 45; Marcos 13:3, 4) Pinaseguroan nen Jesus iray disipulo to ya bilang “katawan” da, sikato so manuro ed saramay mangitarya na tuloytuloy a suplay na espiritual ya naakan parad saray patumbok to diad panaon na anggaan. Siopa iyan aripen?
Melag iyan grupo na alanaan a papatumbok nen Jesus. Sayan aripen et say Mananguley ya Ulop na Saray Tasi nen Jehova. Itatarya na sayan “aripen” so nipanpanaon ya espiritual a naakan parad saray kapara dan mandadayew ed si Jehova. Akadepende kami ed sayan matoor ya aripen parad “abaston naakan diad manepeg a panaon.”—Lucas 12:42.
Idadaulo na saya so sankaabungan na Dios. (1 Timoteo 3:15) Inter nen Jesus ed aripen so ambelat a responsabilidad ya pangidaulod kimey na organisasyon nen Jehova diad dalin—say pangasikasod materyal a kaykayarian na satan, pangidirehi ed panagpulong a kimey, tan pambangat ed sikami panamegley na saray kongregasyon. Kanian, pian niiter iray nakaukolan mi diad manepeg a panaon, mangitatarya so “matoor tan makabat ya aripen” na espiritual a naakan panamegley na saray publikasyon ya uusaren mid ministeryo mi, ontan met ed saray aaralen mid Kingdom Hall tan sano asemblea mi.
Say aripen et matoor ed katuaan ya walad Biblia tan ed responsabilidad ton pangipulong ed maong a balita. Tan sikatoy makabat ed pangaasikaso tod saray kayarian nen Kristo diad dalin. (Gawa 10:42) Bebendisyonan nen Jehova so kimey na sayan aripen diad idarakel na lingkor tod dalin tan pangiiter toy daakan ya espiritual a probisyon.—Isaias 60:22; 65:13.
Siopa so tinuro nen Jesus ya mangitaryay espiritual a naakan na saray disipulo to?
Akin et nibagan matoor tan makabat iyan aripen?


c: text/html

text:
Anto Kasi Nagawad Arapen?
Kasin say kabibilay tayo et . . .
agla manguman?
lalon onirap?
oninawa la?
SAY IBABAGA NA BIBLIA
“Punasen [na Dios] so amin a lua ed kamataan da, tan anggapo lay patey, anggapo met lay panermen tan panakis tan panotot. Saray datin bengatla et linmabas la.”—Apocalipsis 21:3, 4, Balon Mundo a Patalos.
SARAY MARAKEP YA NAGAWAD BILAY MO
Makapaliket lay mantrabaho.
Agka la mansakit tan manirap.
Maliket lay bilay mo tan tuloytuloy mo lan nakaiba so pamilyam tan kakaarom.
TUA KASI IBABAGA NA BIBLIA?
On, tan nia so duaran rason:
Sarasarag na Dios ya gawaen so impromisa to. Diad Biblia, say Dios ya Jehova labat so tinawag ya “Makapanyarin-amin,” ta anggapoy anggaan na pakapanyari to. (Apocalipsis 15:3) Kanian sarasarag ton tooren so impromisa to ya gawaen ton marakep so bilay tayo. Ibabaga na Biblia ya “diad Dios et posible so amin a bengatla.”
—Mateo 19:26.
Labalabay na Dios ya gawaen so impromisa to. Alimbawa, ‘pirpirawat’ nen Jehova ya bilayen lamet iray inatey lan totoo.
—Job 14:14, 15.
Nabasa met ed Biblia ya say Anak na Dios ya si Jesus et pinaabig to ray mansasakit. Akin et ginawa to itan? Ta labay to. (Marcos 1:40, 41) Singa si Ama to, labalabay nen Jesus ya tulongan iray pakaskasi.
—Juan 5:19.
Kanian segurado ya labay itayon tulongan nen Jehova tan nen Jesus pian magmaliw ya maliket so bilay tayod arapen!
—Salmo 72:12-14; 145:16; 2 Pedro 3:9.
ISIPEN PA
Panon ya gawaen na Dios ya marakep so bilay tayo?
Nabasa so ebat na Biblia diad MATEO 6:

robotstxt: allowed

filter: keep


text:
Tepetepet na Saray Manbabasa
Kapigan so impakaaripen na totoo na Dios ed Makapanyarin Babilonia?
Satan ya impakaaripen ed espiritual et manlapud komaduan siglo C.E. ya anggad 1919. Akin et kaukolan iyan pananguman ed pakatalos?
Ipapanengneng na amin ya ebidensya ya anampot iyan impakaaripen nen 1919 sanen atipon iray alanaan ya Kristiano diad alinisan a kongregasyon. Imanoen pa iya: Asubok tan apino iray totoo na Dios diad saray taon kayarin niletneg ed tawen so Panarian na Dios nen 1914. * (Mal. 3:1-4) Insan nen 1919, tinuro nen Jesus so “matoor tan makabat ya aripen” a mangitarya na espiritual a ‘naakan diad dugan panaon’ parad saray alinisan a totoo na Dios. (Mat. 24:45-47) Diad satan a taon et nipawil iray totoo na Dios ed espiritual a kipapasen ya inter na Dios ed sikara. Satan met so panaon ya nibulos ira ed simbolikon panangaripen na Makapanyarin Babilonia. (Apo. 18:4) Balet kapigan ginmapo itan a panangaripen?
Pigay taon ya ipapaliwawa tayo ya ginmapo iyan panangaripen nen 1918, tan diad antikey a panaon et walad panangontrol na Makapanyarin Babilonia iray totoo na Dios. Singa bilang, oniay imbaga na Marso 15, 1992 ya isyu na The Watchtower: “No panon ya walay panaon ya naaripen ed Babilonia iray totoo na Dios nensaman, nen 1918 et naaripen met na Makapanyarin Babilonia iray lingkor nen Jehova.” Balet, ipapanengneng na kaaruman iran research ya sayan panangaripen et abayag lan ginmapo antis ni na 1918.
Alimbawa, imanoen tayoy sakey ed saray propesiya ya angipasakbay ed sayan pakaaripen tan kibulos na saray totoo na Dios. Akasulat itan ed Ezequiel 37:1-14. Anengneng nen Ezequiel ed sakey a pasingawey so lawak a napno na pukepukel. Impaliwawa nen Jehova ed si Ezequiel ya say irerepresenta na sarayan pukepukel et say ‘interon sankaabungan na Israel.’ Diad mas baleg a kasumpalan, sayan propesiya nipaakar ed panangipawil et ontutukoy ed “Israel na Dios.” (Gal. 6:16; Gawa 3:21) Insan, anengneng nen Ezequiel ya abilay iray pukepukel tan nagmaliw a balbaleg ya armada. Matukotukoy itan ya impaneskribe ed espiritual ya inkioli na saray totoo na Dios ya asumpal nen 1919! Balet antoy ipapaamta ed sikatayo na sayan pasingawey nipaakar ed karukey na panaon ya inkagawa na satan?
Unona, naimano tayo ya saray pukepukel et balanglan “amagaan” odino “amagamaga.” (Eze. 37:2, 11, NW) Ipapatnag na satan ya saramay makanpukel et abaybayag lan inatey. Komadua, say panangipawil et adeskribe ya kalkalnan nagawa, aliwan bigla. Diad unaan, walay matalakutok ya ungol, insan “saray pukepukel et nantutuop, pukel ed pukel.” Insan awalaan ira na “ula-ulat tan laman.” Kayari to, saray pukel, ula-ulat, tan laman et abalkot na baog. Insan “awalaan ira na linawa, tan abilay ira.” Diad kaunoran et impanayam ira nen Jehova ed dalin da. Kaukolan sirin so panaon pian nagawa irayan amin.
Andukey a panaon so impakaaripen na nasyon na Israel nensaman. Ginmapo itan nen 740 B.C.E. sanen asakop tan naaripen so dakel ya walad samploran-tribu ya amianen a panarian. Insan nen 607 B.C.E., aderal so Jerusalem tan naaripen met iray totoo ed abalaten a panarian na Juda. Anampot iyan impakaaripen nen 537 B.C.E. sanen pinmawil iray akeraan ya Judio pian ipaalagey lamet so templo tan ipawil lamet so dugan panagdayew diad Jerusalem.
No nonoten tayo irayan detalye ed Biblia, nalinewan tayo ya say karukey na panaon na impakaaripen na totoo na Dios ed Makapanyarin Babilonia et mas andukey ni nen saray agawa nen 1918-1919. Say panaon na impakaaripen et mipara ed panaon sanen bansag ya binmaleg iray simbolikon sisanyas tan saray singa trigo ya “ananak na panarian.” (Mat. 13:36-43) Satan ya panaon na imbaleg et ontutukoy ed panaon ya saray apostata et mas dinmakel nen saray tuan Kristiano. Kanian say Kristianon kongregasyon et nibagan inaripen na Makapanyarin Babilonia. Ginmapo itan ya impakaaripen legan na komaduan siglo C.E. tan nantultuloy ya anggad alinisan so espiritual a templo diad panaon na anggaan.
Legan na satan ya andukey a panaon na impakaaripen ed espiritual, saray pari o pastor tan saray politikon kaalyansa ra ya labay dan pansiansiaey pakayari ra, et inyamot day Salita na Dios ed saray walad sakop da. Wala ray panaon ya impasen a krimen so pambasa na Biblia ed kaslakan a lenguahe. Arum ed saramay nambasa et pinoolan ni ingen ed poste. Siopaman a mangibagay opinyon da ya kontra ed bangat na saray pari o pastor et napairap, kanian naamper so anggan anton pansagpot ya pangiyabawag ed liwawa na katuaan.
Kumusta balet so panaon na panangipawil? Kapigan tan panon ya agawa itan? Sayan espiritual ya panangipawil et kalkalnan agawa. Walay “matalakutok a tanol” legan na saray siglo ya mamaarap ed panaon na anggaan. Anggano dakel so naimpluensyaan na saray bangat na palson relihyon, wala ray matoor ya totoon tinmalindeg parad tuan panagdayew anggad nayarian da. Nansagpotan na arum ed sikara so mamawalay Biblia diad lenguahe na maslak ya totoo. Inyabawag na arum so katuaan ya naamtaan da ed Salita na Dios.
Insan diad bandad sampot na 1800, maseseg ya impawil nen Charles Taze Russell tan saray kaiba to iray katuaan ya walad Biblia. Singa ginmapon awalaan na simbolikon laman tan baog iray espiritual ya pukepukel. Tinmulong so Zion’s Watch Tower tan arum ni ran publikasyon pian naalmo na mauyamon totoo iray espiritual a katuaan. Ag-abayag, apabiskeg met iray totoo na Dios lapud “Photo-Drama of Creation” nen 1914 tan say libron The Finished Mystery nen 1917. Insan nen 1919, saray totoo na Dios et abilay ed espiritual tan nanayam ira ed balon espiritual a dalin da. Diad inlabas na panaon, akiulop ed sarayan nakekeraan ya alanaan iray walaan na ilalon manbilay ed dalin tan nagmaliw iran “balbaleg ya armada.”
Lapud sarayan katuaan, alinewan tayo ya saray totoo na Dios et naaripen na Makapanyarin Babilonia nen linmaknab so apostasya nen komaduan siglo C.E. Singa iya ambilunget a panaon, ya mipara ed naeksperiensya na saray Israelita nensaman nen naaripen ira. Balet maliket itayo lapud kayari na pigaran siglo ya apairap ed espiritual iray totoo na Dios, manbibilay tayo la natan ed panaon ya “saramay walaay aralem a pakatalos et onsinag” tan “linisan na dakel so inkasikara” tan “napino ra”!
Kasin literal ya inyakar nen Satanas si Jesus diad templo sanen tutuksoen to?
Diad simplin panangibaga, agtayo segurado no kasin aktual ya inmalagey ed templo si Jesus odino kasin ginawa to labat itan panamegley na pasingawey. Wala ray panaon ya nipabitar ed saray publikasyon tayo itan ya duaran posibilidad.
Imanoen pay ibabaga na Biblia. Diad Ebanghelyo nen apostol Mateo nipaakar ed sayan agawa, sikatoy apuyanan ya mangisulat: “Insan sikatoy [Jesus] inyakar na Diablo ed masanton syudad, tan pinaalagey to ed toktok na padir na templo.” (Mat. 4:5) Oniay miparan salaysay nen Lucas: “Sikatoy inyakar to ed Jerusalem tan pinaalagey to ed toktok na padir na templo.”—Luc. 4:9.
Nensaman, ibabaga na saray publikasyon tayo ya nayarin aliwa iyan literal ya agawa. Alimbawa, oniay nipaliwawa diad isyu na Marso 1, 1961 ya The Watchtower: “Singa aliwan makatunongan ya ipasen a literal so amin ya agawa ed salaysay nipaakar ed impanukso ed si Jesus diad kalawakan. Siempre, anggapoy literal ya palandey a nayarin nipanengneng ed sakey so ‘amin a panarian na mundo tan say karakpan na saratan.’ Kanian, makatunongan a nibaga tayo ya aliwan literal odino pisikal so impangiyakar nen Satanas ed si Jesus diad ‘masanton syudad’ tan pinaalagey to ed ‘toktok na padir na templo.’ Agla itan kaukolan pian magmaliw ya epektibo so tukso.” Balet, diad sinmublay iran isyu na sayan magasin, naimano tayo ya no gawaen na Kristo so pagagawa nen Satanas, ompan manresulta itan ed pambikkel nen Jesus.
Ibabaga na arum ya agkanepegan nen Jesus so onalagey ed toktok na santuaryo na templo lapud aliwan Levita. Kanian panisiaan nensaman ya ‘niyakar’ si Jesus ed templo panamegley na pasingawey. Mipara itan ed samay agawa ed si propetan Ezequiel, pigaran siglo lay linmabas.
Balet, no satan ya impanukso et agawa panamegley na pasingawey labat, nia ray onlesan tepet:
Kasin tudtua so impanukso odino imahinasyon labat itan?
No say gagala na arum iran tukso et sagyaten si Jesus a literal ya onkiwas, a singa say tukson pagmaliwen ton tinapay iray literal a bato tan say pandayew to ed arapan nen Satanas, agta mipara met ed saratan so tukso ed si Jesus ya ontaboy ed templo?
Balet, no literal ya inmalagey si Jesus ed toktok na padir na templo, onlesa so arum iran tepet:
Sinumlang kasi nen Jesus so Ganggan diad inyalagey tod toktok na santuaryo?
Panon ya akasabi si Jesus ed templo manlapud kalawakan?
Natulongan itayo na kaaruman a research pian natalosan iray posiblin ebat ed satan a duaran tepet.
Unona, inkuan nen Propesor D. A. Carson a say Griegon salitan hi·e·ron’ a nipatalos ya “templo” diad duaran salaysay et “nayarin manutukoy ed interon sular, aliwan diad mismon santuaryo labat.” Kanian nibaga ya aliwan diad toktok na mismon santuaryo so inalageyan nen Jesus. Singa bilang, nayarin sikatoy inmalagey ed abalaten-bukig a pasen na templo. Ditan et manga 137 a metro so kaatagey anggad leksab na Lawak na Kidron. Say bilding ed abalaten-bukig et walaay plastadon atep ya apadiran na abeba, tan satan so sankatageyan a pasen ed templo. Inkuan na historyador a si Josephus ya no onalagey ditan so sakey a too tan onusdong, sikatoy “naelew” lapud kaatagey. Lapud aliwan Levita si Jesus, sarag toy onalagey ed satan a pasen, tan ag-itan kuestionen na saray totoo no gawaen to itan.
Balet panon ya akasabi si Jesus ed templo anta sikatoy walad kalawakan? Say simplin ebat et ag-itayo segurado. Agnipabitar ed antikey a deskripsion ed saray tukso no panon kabayag itan ya agawa odino iner ed kalawakan so kawalaan nen Jesus. Posible met a nanakar si Jesus a pinmawil ed Jerusalem, anggano arawi ni akaren to antis a makasabi ditan. Ag-ibabaga na salaysay a nansiansia si Jesus ed kalawakan diad interon inkagawa na saray tukso. Imbes, imbaga labat na salaysay a sikatoy inyakar ed Jerusalem.
Kumusta balet imay tukso ya impanengneng ed si Jesus so “amin a panarian na mundo”? Mapatnag, agto literal ya anengneng so amin a panarian, tan anggapo met so literal a palandey a nanengneng iratan ya amin. Kanian nayarin inusar nen Satanas so sakey a klase na pasingawey pian ipanengneng to iratan ed si Jesus a mipadpara ed pangipanengneng na saray litrato na nanduruman pasen na mundo panamegley na projector tan screen. Balet anggano pasingawey so inusar, say ‘pandayew’ et tudtua, aliwan imahinasyon labat. (Mat. 4:8, 9) Nibaga sirin a say tukso ya ontaboy manlapud toktok na padir na templo et tudtua tan walaay tudtuan resulta, kanian mas seryoso. Aliwan ontan kaseryoso no pasingawey labat itan.
Singa nibaga lad gapo, agtayo nayarin ipilit so panmoria tayo ed saya. Kanian agtayo nibaliwala so posibilidad ya aktual a linmay Jesus ed Jerusalem tan inmalagey ed toktok na padir na templo. Balet segurado tayo ed sakey a bengatla—saratan a tukso et tudtua tan determinadon inebatan nen Jesus so Diablo ed kada tukso.
^ par. 2 Nengnengen so Say Panag-bantayan, Hulyo 15, 2013, p. 10-12, par. 5-8, 12.
^ par. 1 Parehon tutukoyen na Ezequiel 37:1-14 tan Apocalipsis 11:7-12 so espiritual a panangipawil ya agawa nen 1919. Anggaman ontan, impasakbay na propesiya ed Ezequiel ya walay espiritual a panangipawil ed amin ya totoo na Dios kayari na andukey a panaon na impakaaripen. Balet say propesiya ed Apocalipsis et ontutukoy ed espiritual ya kianak lamet na melag a grupo na alanaan iran agagi ya angidaulo kayari na antikey a panaon na puersaan ya impamatunda ed kimey da.


text: Salmo nen David, sanen nantapis-tapisan+ ed arap nen Abimelec, ya amataynan ed sikato, kanian inmalis.א [Aleph]34 Idayew koy Jehova diad amin a panaon;Agak ontundan mangidayew ed sikato.ב [Beth]2 Ipasirayew ko* so nipaakar ed si Jehova;+Saray mauyamo et ondengel tan manliket.ג [Gimel]3 Itandoro tayo si Jehova;+Igloria tayon amin so ngaran to.ד [Daleth]4 Tinmupleg ak ed si Jehova, tan inebatan to ak.+Imbulos to ak ed amin a pakatatakotan ko.+ה [He]5 Saramay maniilalo ed sikato et linmigsay lupa ra;Ag-iran balot niiyan ed kababaingan.ז [Zayin]6 Sayan pakaskasi et tinmawag, tan nadngel nen Jehova.Inliktar To ed amin a pakakagonigonan to.+ח [Heth]7 Say anghel nen Jehova et babantayan to iramay* ontatakot ed Sikato,+Tan isasalba to ra.+ט [Teth]8 Tawayan yo tan nengneng yo a si Jehova et maong;+Maliket so toon pasasalimbengan ed sikato.י [Yod]9 Takotan yo si Jehova, amin yo a masanton totoo to,Ta ag-onkukulang na antokaman iramay ontatakot ed sikato.+כ [Kaph]10 Anggan saray mabiskeg tan malangwer a leon et nanaerasan;Balet saramay manaanap ed si Jehova et ag-onkulang na antokaman a maabig.+ל [Lamed]11 Gali dia, ananak ko, dengel kayod siak;Ibangat ta kayon ontakot ed si Jehova.+מ [Mem]12 Siopa ed sikayo so naliliketan ed bilayTan labalabay ton nanengneng so dakel a makapaliket ya agew?+נ [Nun]13 Pokpokan mo sirin so dilam ed pansalita na mauges,+Tan say bibil mo ed pansalita na panamalikdo.+ס [Samekh]14 Ipulisay mo so kaugsan tan gawam so kamaongan;+Anap moy kareenan tan panggunaetan mon mansiansia itan.+ע [Ayin]15 Saray mata nen Jehova et onnenengneng ed saray matunong,+Tan saray layag to et ondedengel ed ikekerew day tulong.+פ [Pe]16 Balet si Jehova et onsusumpad saramay manggagawa na mauges,Pian naandi ed dalin so amin a pakanodnonotan ed sikara.+צ [Tsade]17 Saray matunong et tinmawag, tan nadngel nen Jehova,+Inliktar to ra ed amin a pakakagonigonan da.+ק [Qoph]18 Si Jehova et asingger ed samay asugatay puso to;+Ililiktar to iramay nagogonigon so espiritu ra.*+ר [Resh]19 Dakel so pakakairapan na matunong,+Balet sikatoy isasalba nen Jehova ed saratan ya amin.+ש [Shin]20 Proprotektaan Toy amin a pukel to;Anggapoy anggan sakey ed saratan so aputer.+ת [Taw]21 Say mauges et ompatey ed desyang;Saramay mamubusol ed matunong et nadusa.22 Dodondonen nen Jehova so bilay* na saray lingkor to;Anggapoy nadusa ed saramay pasasalimbengan ed sikato.+


text:
ANTO SO PETEG YA IBABANGAT NA BIBLIA? (GIYA ED PANAGARAL)
ANTO SO PETEG YA IBABANGAT NA BIBLIA? (GIYA ED PANAGARAL)
Pabiskeg Moy Relasyon Mod Dios Panamegley na Pikakasi (Part 1)
Sayan giya ed panagaral et base ed kapitulo 17 na libron Anto so Peteg ya Ibabangat na Biblia?
Nengnengen no antoy nagawaan tayo pian naseguro tayon dengelen na Dios iray pikakasi tayo.
Arum ni ed Sayan Koleksion
Pabiskeg Moy Relasyon Mod Dios Panamegley na Pikakasi (Part 2)
Nengnengen no antoy ibabaga na Biblia no panon tan kapigan so pampikasi.
Pilim so Dugan Panagdayew (Part 2)
Panon mon ipaliwawa iray papanisiaan mo ed paraan ya ag-ira nasakitan tan nipanengneng moy respeto ed papanisiaan da?
Say Panagdayew ya Aawaten na Dios (Part 2)
Kasin duga lay basta manisia kad Dios? Odino wala ni nepeg ya gawaen na saray mandadayew ed sikato?


text:
PARTE 2
Siopa so Tuan Dios?
Wala labat so sakey a tuan Dios, tan say ngaran to et Jehova. (Salmo 83:18) Sikatoy sakey ya Espiritu kanian agtayo nanengneng. Inaro to itayo tan labay ton sikatoy aroen tayo met. Labay to met ya aroen tayo ray kapara tayon totoo. (Mateo 22:35-40) Sikato so Sankatagyan, say Amalsa ed amin a bengatla.
Say sankaunaan a pinalsa na Dios et sakey a makapanyarin espiritu. Sikatoy tinawag ya Jesu-Kristo. Pinalsa met nen Jehova iray anghel.
Pinalsa nen Jehova so amin ya walad tawen . . . tan wadiad dalin. Apocalipsis 4:11
Pinalsa nen Jehova a Dios iray bitewen, sayan dalin, tan amin a wadia.—Genesis 1:1.
Pinalsa toy Adan, say inmunan too, manlapud dabok.—Salmo 103:14.


text:
INALAD DAAN IRAN KOLEKSION MI
Dakel so Akalmo ed Katuaan Lapud “Eureka Drama”
“EUREKA!” Say labay ton ibaga ‘tan ya salita et “Walay nalmok!” Nen koma 19 siglo, dakel so manmimina na balitok ed California, U.S.A., tan atan so iyeeyag da no walay akotkot da. Balet si Charles Taze Russell tan arum nin Estudyante na Biblia et walay mas mablin nalmo da
Nen summer na 1914, minilyon so nantitipon diad baleg iran syudad pian manbantay na “Photo-Drama of Creation,” waloran oras ya pelikulan ginawa na International Bible Students Association (I.B.S.A.). Balibali iray motion picture to, malinlinew iray de-kolor ya slide to, ya binansagan na marakdakep ya narration tan musika. Impanengneng na satan so manlapud impamalsa anggad sampot na Sanlibon Taon ya Uley nen Jesu-Kristo.
Panon to balet iramay walad ararawin lugar tan baley? Pian nasabi so amin ya manaanap na katuaan, in-release na I.B.S.A. nen Agosto 1914 so “Eureka Drama”—mas antikey itan ya bersion na “Photo-Drama,” ta inekal iray parte ya video. Walay taloran napampilian ed pigaran lenguahe: Karga na “Eureka X” so amin ya aka-rekord ya narration tan musika. Karga na “Eureka Y” so amin ya rekording tan balibalin de-kolor iran glass slide. Tan karga na “Eureka Family Drama” iray pinilin narration tan kansion, tan sarag itan ya dengelen ed abung. Available iray mamuran ponograpo tan arum nin kagawaan ya usaren parad saratan.
Lapud agla kaukolan so film projector o baleg ya screen, sarag iyan awiten na saray Estudyante na Biblia ed ararawin lugar pian ipabantay ya libre, kanian akasabi so mensahe Panarian ed balo iran teritorya. Say sound-only ya “Eureka X” et nayarin i-play agew man o labi. Say slide projector na “Eureka Y” et onandar anggano anggapoy koryenti, ya say usaren labat et carbide lamp. “Sarag min ipabantay itan anggan iner,” so kuan na report diad Finnish ya Watch Tower. Talagan ontan so agawa!
Imbes ya manrenta ni angkabaleg ya teatro, kaslakan ya makakaromog iray madiskarten Estudyante na Biblia na libren lugar, singa saray kuarto ed eskuelaan, korte, istasyon na tren, tan diad sala na baleg iran abung. Dakel so angipalabas ed satan diad paway, ya say “screen” da et baleg ya amputin tela ya akasabit ed dingding na kamalir. Oniay insulat nen Anthony Hambuch: “Mangiyaalasir iray dumaralos na gawad kiew iran yurongan ed sular da pian makayurong tan man-enjoy iray manbantay.” Sayan grupo na “Eureka” et angusar na karumatan napangiluganan day kagawaan, bagahe, ugipan, tan panlutoan da.
No maminsan et daiset so manbantay ed “Eureka” tan no maminsan et nilasus. Diad United States, 400 so inmatendid sakey ya eskuelaan diad baley ya 150 labat so manaayam. Diad arum ya lugar et wala ray nanakar na waloran kilometro pian manbantay na “Eureka Drama.” Diad Sweden, saray kakaabay nen Charlotte Ahlberg ya nantitipon ed melag ya abung to et “talagan atenyeg so puso ra” nen nadngel da ray rekording. Nen impalabas itan ed sakey ya arawrawin minaan ed Australia, manga 1,500 so inmatendi. Inreport na Watch Tower ya diad saray high school tan kolehyo et “manbilib iray propesor tan estudyante ed saray litrato tan ed marakdakep iran rekording na ponograpo tayo.” Kabkabat so “Eureka Drama” anggan diad saray lugar ya wala ray sinean.
PANSALOG ED BUKEL NA KATUAAN
Say “Eureka Drama” et mausa-usar ed “Class Extension Work,” ya ditan et walay ibaki na saray grupo na Estudyante na Biblia ya manpaliwawa tan mangigapoy balon grupo na panagaral. Agnasegurado so eksakton karakel na akabantay na “Eureka Drama.” Say segurado et nausar ya maong iratan. Balet nen 1915, diad 86 ya grupo na “Eureka” et 14 labat so regular ya manri-report. Anggano agkompleto so report, diad sampot na taon et akuentan masulok a sakey milyon so akabantay ed “Drama.” Manga 30,000 so nan-request na literatura.
Anggano agla tanton kabat so “Eureka Drama” natan, posiblin minilyon so akabantay ed satan diad Australia anggad Argentina, diad South Africa anggad British Isles, diad India, tan diad Caribbean. Dakel ed sikara so akalmod katuaan ya mas mabli nen say balitok
^ par. 4 Nengnengen so “Inalad Daan Iran Koleksion Mi


text:
Biblia ya Malinew, Mainomay ya Talosan, tan Sabien Toy Puso
“Say salita na Dios et mabilay.”
KANSIONEN: 37, 116
1. (a) Anton asainmin so inter na Dios ed si Adan? (b) Panon ya inusar na totoo na Dios so abilidad ya mangusar na lenguahe manlapu lad saman?
INIKDAN nen Jehova a Dios iray totoo na abilidad ya mangusar na lenguahe. Diad hardin na Eden, inikdan na Dios si Adan na asainmin ya ngaranan so amin ya ayayep. Inusar nen Adan so imahinasyon tan talino to pian dugaruga so niiter ton ngaran na kada ayep. (Gen. 2:19, 20) Manlapu lad saman, inusar na totoo na Dios so abilidad ya mansalita o mangusar na lenguahe pian dayewen si Jehova tan ipaamtad arum so gagala to. Diad panaon tayo, say sakey ya importantin ginawa pian nasuportaan so tuan panagdayew panamegley na lenguahe et say pangipatalos na Biblia.
2. (a) Anto ran prinsipyo so tinumbok na New World Bible Translation Committee ed panagpatalos na Biblia? (b) Antoy aralen tayod sayan artikulo?
2 Nilibo so patalos na Biblia. Say arum et susto so inkipatalos to base ed samay walad orihinal iran sulsulat, balet say arum et andi. Nen 1940’s, nanggawa so New World Bible Translation Committee na saray prinsipyo ed panagpatalos ya tinumbok ed masulok ya 130 ya lenguahe. Saraya et: (1) Nepeg ya pasantosen so ngaran na Dios diad pangipawil ed satan diad manepeg a pasen to ed Kasulatan. (Basaen so Mateo 6:9.) (2) Ipatalos ya literal so orihinal ya pinuyanan a mensahe no posible, balet ipasabi so dugan ideya no say literal ya patalos et pikeweten to so kabaliksan. (3) Mangusar na saray salitan mainomay ya basaen tan talosan. * (Basaen so Nehemias 8:8, 12.) Aralen tayo no panon ya inyaplika irayan prinsipyo diad 2013 a revised ya New World Translation, ontan met ed saray edisyon ed arum ya lenguahe.
MAMAPAGALANG ED NGARAN NA DIOS
3, 4. (a) Anto ran kadaanan ya manuskrito so pakabasaan na Tetragrammaton? (b) Antoy ginawa na dakel ya managpatalos na Biblia ed ngaran na Dios?
3 Amta na saray manaaral na kadaanan iran Hebreon manuskrito na Biblia, singa saray Dead Sea Scroll, ya dakel so nabasad saratan ya Tetragrammaton
4 Anggano malinlinew so ebidensya ya nepeg a nabasa so ngaran na Dios ed Biblia, inekal itan na dakel a managpatalos. Diad tua, kayari na duay taon manlapud impangi-release ed New World Translation of the Christian Greek Scriptures nen 1950, in-release so revised ya American Standard Version a tinawag ya Revised Standard Version. Ditan et inekal so ngaran na Dios, anta diad samay edisyon ya 1901 et pinansiansia na saray editor so ngaran na Dios. Akin? Oniay nabasa ed introduksion na satan ya patalos: “Say pangusar ed ngaran na alenleneg a Dios . . . et talagan agmanepeg ed pananisia na Kristianon Simbaan ed interon mundo.” Ontan met so ginawa ed dakel nin patalos diad Ingles tan arum nin lenguahe.
5. Akin ya importantin pansiansiaen so ngaran na Dios ed Biblia?
5 Akin ya seryoson bengatla no pansiansiaen odino ekalen so ngaran na Dios ed saray patalos na Biblia? Say sakey ya marunong a managpatalos et nepeg ton amtaen no anto so mensahen labay ya ipasabi na autor ta ditan akadepende no panoy pangipatalos to. Dakel ya bersikulo ed Biblia so mangipapanengneng ya importante so ngaran na Dios tan nepeg itan ya pasantosen. (Exo. 3:15; Sal. 83:18; 148:13; Isa. 42:8; 43:10; Juan 17:6, 26; Gawa 15:14) Si Jehova a Dios so Autor na Biblia tan pinuyanan to ray angisulat ed satan ya usaren so ngaran to ya nilibon beses diad saray kadaanan ya manuskrito. (Basaen so Ezequiel 38:23.) Kanian no ekalen na saray managpatalos itan ya ngaran, agda rerespetoen so Autor, si Jehova.
6. Akin ya diad revised a New World Translation et naaruman ni na anemira so pakabasaan na ngaran na Dios?
6 Diad panaon tayo, mas naaruman so paneknek ya nepeg ya pansiansiaen so ngaran na Dios ed Biblia. Diad 2013 ya revised a New World Translation, 7,216 a beses ya nabasa so ngaran na Dios, mas dakel itan na 6 nen samay 1984 ya edisyon. Say limara ed saratan et nabasad 1 Samuel 2:25; 6:3; 10:26; 23:14, 16. Say rason no akin ya inyan so ngaran na Dios ed saratan ya bersikulo et lapud nabasa itan diad saray adiskobrin Dead Sea Scroll ya mas daan ni na masulok ya 1,000 a taon no ikomparad Hebreon Masoretikon manuskrito. Ontan met, inyan so ngaran na Dios ed Uko-ukom 19:18 bilang resulta na impanaral a maong ed saray kadaanan ya manuskrito.
7, 8. Akin ya importante ed saray totoo na Dios so kabaliksan na ngaran to?
7 Importante ed saray tuan Kristiano so ngaran nen Jehova. Nabasa ed apendise na 2013 ya revised a New World Translation so balon impormasyon nipaakar ed satan ya ngaran. Natatalosan na New World Bible Translation Committee ya say ngaran na Dios et nanlapud salitan Hebreo ya ha·wah,’ a mankabaliksay “Pagmamaliwen to.” * Diad saray publikasyon tayo nensaman, sayan kabaliksan na ngaran na Dios et impaliwawa ya uusaren so Exodo 3:14 (NW) a ditan et nabasan: “Magmaliw Ak No Antoy Pilien Kon Pagmaliwan.” Kanian impaliwawa na 1984 ya edisyon ya say ngaran na Dios et mankabaliksay “pagmaliwen toy sarili to ya Mananumpal na saray sipan.” * Balet oniay nabasa ed Apendise A4 na 2013 ya edisyon: “Anggaman sayan ideya et nayarin kabiangan ed kabaliksan na ngaran a Jehova, ag-itan limitado ed no antoy pilien ton pagmaliwan. Kabiangan met ed satan so ideya a sarag ton pagmaliwen iray pinalsa to a gawaen so antokaman a nakaukolan pian nasumpal so gagala to.”
8 On, sarag nen Jehova ya pagmaliwen iray pinalsa to ed antokaman ya labay ton pagmaliwan da. Singa bilang, pinagmaliw na Dios si Noe ya managpaalagey na biong, pinagmaliw toy Bezalel ya marundunong a komikimey, pinagmaliw toy Gideon ya makpel a sundalo, tan pinagmaliw toy Pablo ya apostol ed saray nasyon. On, makabkabaliksan so ngaran na Dios ed saray totoo to. Atan so rason no akin ya agbalot ekalen na New World Bible Translation Committee so ngaran na Dios ed Biblia.
9. Antoy manunan rason no akin ya prayuridad so pangipatalos na Biblia ed dakel ya lenguahe?
9 Diad edisyon na New World Translation ed masulok ya 130 a lenguahe, pinagalangan so ngaran na Dios diad impangiyan ed satan diad saray bersikulon talagan kawalaan to. (Basaen so Malaquias 3:16.) Balet dakel a patalos na Biblia natan so angekal ed ngaran na Dios, tan sinalatan da itan na titulo, a singa say “Katawan” odino ngaran na dios ed lugar da. Atan so manunan rason no akin ya imprayuridad na Mananguley ya Ulop na Saray Tasi nen Jehova ya nipatalos ed dakel a lenguahe so Biblia ya mamapagalang ed ngaran na Dios.
MALINEW TAN SUSTON PATALOS
10, 11. Anto ray linmesan problema na saray managpatalos na New World Translation ed arum ya lenguahe?
10 Dakel so linmesan problema legan ya ipapatalos so New World Translation ed arum ya lenguahe. Singa bilang, inalig na datin edisyon ed Ingles so arum ya patalos na Biblia ya angusar na Hebreon salitan “Sheol,” singa ed Eclesiastes 9:10. Oniay datin nabasad satan: “Anggapo so kimey odino plano odino kakabatan odino karunongan diad Sheʹol, a laen mo.” Balet niay linmesan problema na saray managpatalos na Biblia diad arum a lenguahe: Say terminon “Sheol” et agnatatalosan na saray kaslakan ya manbabasa, anggapo itan ed saray diksionaryo da, tan iisipen na arum ya ngaran itan na sakey ya lugar. Lapud satan, inabuloyan iray managpatalos na New World Translation ya ipatalos so Hebreon salitan “Sheol” tan say Griegon terminon “Hades” bilang “Lubok.” Satan ya patalos et susto tan mas malinew.
11 Diad arum ya lenguahe, say Hebreon salitan neʹphesh tan Griegon salitan psy·kheʹ et naynay ya ipapatalos bilang “kamarerwa” (“soul” ed Ingles), balet aliway pakatalos na arum ed satan. Akin? Lapud diad arum a lenguahe, say salitan uusaren parad “kamarerwa” et nayarin ontutukoy ed bengatlan imortal ya papanisiaan na arum ya onsian ed laman no say sakey et ompatey. Pian napaliisan iyan aliwan pakatalos, inabuloyan iray managpatalos na New World Translation ya say usaren dan salita no ipatalos day “kamarerwa” et depende ed no antoy tutukoyen na satan base ed konteksto. Say nanduruman tutukoyen na salitan “kamarerwa” et impaliwawa ed apendise na New World Translation of the Holy Scriptures—With References. On, imprayuridad so pangipatalos ed teksto diad paraan a natalosan ya tampol, tan kaslakan et inyan lad paimanod leksab iray makatulong ya impormasyon.
12. Anto ray pigaran pananguman ya ginawad 2013 ya revised a New World Translation? (Nengnengen met so artikulon “Say 2013 ya Rebisyon na New World Translation,” ya walad sayan isyu.)
12 Anengneng ed saray tepet na saray managpatalos ya wala ni ray posiblin pansengegan na aliwan pakatalos ed Biblia. Kanian nen Setyembre 2007, inaprobaan na Mananguley ya Ulop so pangi-revise ed Ingles ya edisyon. Nilibon tepet na saray managpatalos na Biblia so nirepaso. Sinalatan iray daan la ya salitan Ingles, tan ginaway anggaay nayarian pian mas malinew tan mainomay ya talosan iray teksto balet napansiansian susto so ideya. Wala ray ginawa na saray managpatalos ed arum a lenguahe ya inyaplika met ed Ingles ya edisyon ya akatulong pian mas natalosan itan.
NAAPRESYAN MAONG
13. Antoy alikna na dakel ed 2013 ya rebisyon?
13 Antoy alikna na dakel lapud sayan revised ya New World Translation ed Ingles? Nilibon sulat na pisasalamat so naawat ed headquarters na Saray Tasi nen Jehova diad Brooklyn. Nanengneng tayoy liknaan na dakel ya agagi ed sayan sulat na sakey a sister: “Say Biblia et singa pananginan ya napnapnoy ankablin bato. No babasaen ko ray malinlinew a salita nen Jehova diad 2013 ya rebisyon, singak sasansakeyen ya kukuninengen so kada bato, ya pandinayewan koy kirlap, kolor, tan dakep to. Say mensahe na Kasulatan et impasabi ed simpli iran salita, kanian atulongan ak ya mas nakabat koy Jehova, ya singa ama ya akalakap ed siak legan ton ibabasad siak iray makarepreskon salita to.”
14, 15. Antoy nalilikna na totoo ed New World Translation ed arum ya lenguahe?
14 Aliwa labat ya say revised a New World Translation ed Ingles so naapresyan maong. Oniay imbaga na maedad a laki ya taga Sofia, Bulgaria nipaakar ed edisyon ya Bulgarian: “Pigay taon ko lan babasaen so Biblia, balet natan ak labat akabasa na patalos ya mainomay ya talosan tan onsabin tampol ed puso.” Onia met so komento na sakey a sister ya taga Albania nen naawat toy kompleton New World Translation ed lenguahe to: “Balibalin basaen so Salita na Dios ed Albanian! Talagan baleg a pribilehyo ya mitotongtong si Jehova ed sikami diad mismon lenguahe mi!”
15 Diad dakel ya bansa, mabli so Biblia tan matalag, kanian baleg a bendisyon no nawalaan kay Biblia. Oniay report ya nanlapud Rwanda: “Abaybayag ya ag-onaaligwas so dakel ya iyaaralan lapud anggapoy Biblia ra. Anggapoy isaliw day Biblia ya pinawalay simbaan da. Tan mabetbet ya agda natatalosan so kabaliksan na arum ya teksto, kanian ag-ira onaaligwas.” Balet anguman so situasyon nen apawala so New World Translation ed lenguahe da. Oniay imbaga na sakey ya pamilya ya taga Rwanda ya walaan na apatiran ananak ya tinedyer: “Talagan misalsalamat kamid si Jehova tan ed matoor tan makabat ya aripen ed sayan inter dan Biblia. Mair-irap so bilay mi tan anggapoy isaliw mi Biblia ya usaren na kada membro na pamilya mi. Balet natan et sansakey kami lay Biblia. Pian nipanengneng mi pisasalamat mid si Jehova, inagew-agew min babasaen so Biblia bilang pamilya.”
16, 17. (a) Antoy labay nen Jehova parad totoo to? (b) Antoy nepeg tayon gawaen?
16 Diad arapen, say revised ya New World Translation et nipatalos ni ed dakel a lenguahe. Manggaway paraan si Satanas pian napatunda itan ya kimey, balet matalek tayo ya labalabay nen Jehova ya sikatoy narengel na amin a lingkor to legan ton mitotongtong ed sikara diad malinew tan natalosan ya lenguahe. (Basaen so Isaias 30:21.) Onsabi so panaon ya ‘say dalin napano na kakabatan ed si Jehova, a singa saray danum et sakbongan da so dayat.’
17 Komon ta gawaen tayoy anggaay nayarian tayon usaren a maong so amin ya regalo nen Jehova, kaiba lad satan so patalos ya mamapagalang ed ngaran to. Abuloyan mon inagew-agew ya mitongtong si Jehova ed sika panamegley na Salita to. Lapud anggapoy limitasyon na pakayari to, sarag ton dengelen so amin ya pikakasi tayo. Satan a klase na komunikasyon so ontulong pian mas nakabat tayoy Jehova tan mas onaralem so panangaro tayod sikato.
^ par. 2 Nengnengen so Apendise A1 na revised a New World Translation tan say artikulon “How Can You Choose a Good Bible Translation?” ed The Watchtower ya Mayo 1, 2008.
^ par. 7 Wala ray reperensya ya ontan so ibabaga ra, balet ag-onabobon so arum ya scholar.
^ par. 7 Nengnengen so New World Translation of the Holy Scriptures